《过耒阳吊少陵墓》
清代·王世琛

欲奠孤坟撷涧蔬，西风荒草遍寒墟。行吟终傍灵均泽，痛哭空陈贾傅书。

三赋辉光东观后，万方兵革北征初。故人太慰真知己，歌罢陈陶恨有余。

作者简介：清江苏长洲人，字宝传，号艮甫。康熙五十一年状元，授修撰。雍正间曾督学山东。官至少詹事。工诗文。画山水得父法，无拘束之态。